بەزمىخانىدا ئۇسسۇل ئوينىغان ئېسىلزادە 22 كاراتلىق ئالماس ئۈزۈكىنى يۈتتۈرۈپ قويدى - ئۇنۋىرسال - باشلان تورى-BaxlanTori-新疆起点网-Baxlan.com\nتەۋە تۈر : خەۋەر > ئۇنۋىرسال > مەنبە : نۇر تورى يوللىغۇچى : baxlan يوللانغان ۋاقىت : 2018-03-25 13:12:18\nسىنا تورىنىڭ تاماشا خەۋىرى، :\nتەيۋەن تاراتقۇلىرىنىڭ خەۋىرىگە قارىغاندا، ئامېرىكىنىڭ ئېسىلزادىسى پەرس خىلتون ھەمىشە بايلىقىنى كۆز-كۆز قىلىشنى ياخشى كۆرىدىغان، ئەركە-نايناق قىز ئوبرازى بىلەن دائىم كىشىلەرنىڭ مۇنازىرىسىنى قوزغاپ كەلگەن. يانۋار ئېيىدا ئارتىس ئوغۇل دوستى كىرس زايلىكنىڭ توي تەلىپىگە ماقۇل بولغان ئۇ يېقىندا بەزمىخانىدا ئۇسسۇل ئويناۋاتقاندا، ئېھتىياتسىزلىقتىن «22 كاراتلىق كەپتەر تۇخۇمى ئالماس ئۈزۈكى»نى «ئۇچۇرتىۋېتىپ»، يوقىتىپ قويغاندا، نەق مەيداندىلا يىغلاپ كەتكەن. ھېلىمۇ ياخشى، كۆپچىلىكنىڭ ياردىمىدە تويلۇق ئۈزۈكىنى قايتۇرۇپ كەلگەن.\n«پاگې سىكس»نىڭ خەۋىرىگە قارىغاندا، پەرس خىلتون بولغۇسى يولدىشى بىلەن بىرلىكتە مىئامىدىكى بەزمىخانىغا بارغان بولۇپ، ئويلىمىغان يەردىن، قولىنى ئېگىز كۆتۈرۈپ، بوشلۇقتا ئۇسسۇل ئويناۋاتقان ئۇ تۇيۇقسىز 22 كاراتلىق ئالماس ئۈزۈكنى «ئۇچۇرتىۋەتكەن». شۇ چاغدا ئۇ نەق مەيداندىلا يىغلاپ كەتكەن بولۇپ، كىرىس بولسا سوغۇققانلىق بىلەن دەرھال بارلىق خىزمەتچىلەرنى ئىزدەشكە چاقىرغان. نەق مەيداندىكىلەرمۇ بەس-بەستە ئالماس ئۈزۈكنى ئىزدەپ، ئەڭ ئاخىرىدا ئىككى ئۈستەلنىڭ ئاستىدىكى مۇز چېلەكنىڭ ئىچىدىن كەپتەر تۇخۇمىچىلىك كېلىدىغان ئۈزۈكنى تاپقان.\nپەرس خىلتون بىلەن كىرىس زايلىك تۆت ياش پەرق قىلىدىغان ئاچا-ئىنى مۇھەببەتلەردىن بولۇپ، ئىككەيلەن سەككىز يىل بۇرۇن ئوسكار يىغىلىشىدا تونۇشۇپ، ئىككى يىل بۇرۇن ئاندىن مەخپىي ئالاقىلىشىپ، مۇھەببەتلەشكەن. ئۇمۇ 2017-يىل فېۋرالدا بۇ مۇھەببىتىنى ئاشكارىلىغاندىن كېيىن، يانۋار ئېيىدا ئالاقە تورىغا ئوغۇل دوستى بىلەن رومانتىك توي تەلىپى قويۇش سۈرەتلىرىنى يوللاپ: «مەن بولىدۇ، دېدىم. ئىنتايىن خۇشال بولدۇم. ھاياتىمدىكى ھەقىقىي سۆيگۈنۈم بىلەن توي قىلالايدىغانلىقىمدىن ئىنتايىن ھاياجانلاندىم. ئۇ مېنىڭ ئەڭ يېقىن دوستۇم ۋە روھىي ھەمراھىم، ھەرقايسى جەھەتلەردىن ئىنتايىن مۇكەممەل ھەم شۇنچىلىك ساداقەتمەن، رومانتىك، ئاقكۆڭۈل، قەلبى مۇھەببەتكە تويۇنغان ئەر»، دەپ يازدى.\nئۇ يەنە ئۆزىنى دۇنيادىكى ئەڭ تەلەيلىك قىزچاق دەپ، بۈگۈنكى كۈندە ئارزۇسىنىڭ ئەمەلگە ئاشقانلىقىدىن چۆچەكلەردىكى ھېكايىلەرنىڭ ھەقىقەتەنمۇ مەۋجۇتلىقىغا ئىشەنگەنلىكىنى بىلدۈرگەن. بىراق سىرتتىكىلەر بولسا، قىزىق نۇقتىنى كەپتەر تۇخۇمىچىلىك كېلىدىغان ئالماس ئۈزۈككە قاراتقان بولۇپ، ئىگىلىنىشىچە، 22 كاراتلىق ئۈزۈكنىڭ قىممىتى ئىككى مىليون دوللار (تەخمىنەن 12 مىليون 620 مىڭ يۈەنگە باراۋەر) كېلىدىكەن.